钦定古今图书集成/明伦汇编/氏族典/第395卷 > 李邦瑞
## 钦定古今图书集成/明伦汇编/氏族典/第395卷 > 李邦瑞

按《元史李邦瑞传》：“邦瑞，字昌国，京兆临潼人。尝被掠，
逃至太原，为金将小史，从守阎漫山寨。国王木华黎
攻下诸城堡，金将走，邦瑞率众来归，复居太原。庚寅，
受旨使宋，至宝应，不得入。未几，复命往，道出蕲黄，宋
遣贱者来迎，邦瑞怒叱出之。宋改命行人，乃议如约
而还。太宗慰劳，因奏干戈之际，宗族离散，乞归，寻访”
亲戚或以隶诸部者，悉归之。甲午，从诸王阔出经略
河南，凡所历河北、陕西州郡四十馀城，绘图以进，授
金符、宣差、军储使。乙未，卒。子荣。